stanford-oval/wikipedia huggingface dataset:
שוגי
חוקי המשחק > תנועות הכלים

ניתן להניע כלי אחד בכל תור. בתנועה הנעשית ניתן לשבות כלי אחר, לקדם כלי, או לעשות את שניהם ביחד.
כאשר כלים אחרים נעים וכלי אחר עומד בדרכם, ישנן שתי אפשרויות:
במקרה והכלי הוא כלי אויב, ניתן לשבות אותו על ידי הולכת הכלי עד למשבצת עליו הכלי היריב נמצא. הכלי היריב יורד מהמשחק והכלי שלקח לוקח את מקומו של הכלי שנשבה. אם היה באפשרותו (של השובה) לנוע עוד במסלולו במקרה ולא היה שם כלי, הכלי שנשבה מנע ממנו לעשות זאת והכלי הלוקח לא יכול להמשיך במסלולו. כיוון שמותר להזיז רק כלי אחד בתור, התור מסתיים מיד אחרי הלקיחה.
במקרה והכלי הוא כלי של השחקן המניע, אין באפשרותו להניע את הכלי שלו מעבר לנקודה בה נמצא הכלי העומד בדרכו של הכלי שזז. הכלי שזז יכול להגיע עד למשבצת הסמוכה לכלי, לפי כיוון תנועתו. מצב זה אפשרי אם אין ברצון המניע לאכול את הכלי אם הוא יריב.
לכל כלי (לפני קידום) יש תנועה משלו. הכלים יכולים לנוע בצורה אורתוגונלית (לא-אלכסונית), אלכסונית (למעט הפרש). הנה כולן, לפי הסדר (／,｜ ו-＼ מייצגים תנועה בלתי-מוגבלת, ○ מייצג צעד אחד ו-+ מסמל תנועה מיוחדת):
חוקי המשחק > מלך

משבצת אחת בכיוון אלכסוני או אורתוגנאלי (לא-אלכסוני):
חוקי המשחק > צריח

ללא הגבלה בכיוונים אורתוגונליים:
חוקי המשחק > רץ

ללא הגבלה בכיוונים האלכסוניים:
כיוון שאין באפשרות הרץ לנוע בכיוונים ישרים, באפשרותו להגיע רק ל-41 מתוך 81 המשבצות של לוח השוגי.
חוקי המשחק > גנרל זהב

משבצת אחת בכיוון אורתוגונלי או אלכסוני קדמי:
חוקי המשחק > כסף

משבצת אחת אלכסונית או משבצת אחת קדימה:
חוקי המשחק > פרש

משבצת אחת קדימה ואחריה למשבצת אלכסונית קדמית (הוא מדלג מעל המשבצת הנמצאת בסמוך לו):
הפרש הוא הכלי היחיד שיכול לדלג מעל כלי אחר, במקרה שהכלי האחר עומד בדרכו. (הכלי מעליו הוא מדלג לא נשבה.)
חוקי המשחק > רומח

ללא הגבלה קדימה בכיוון אורתוגונלי (כמובן, בגבולות המצוינים למעלה, וכנ"ל גם לרץ ולצריח):
חוקי המשחק > חייל

משבצת אחת קדימה:
מיקום התחלתי של הכלים

שורה ראשונה: רומח, פרש, כסף, זהב, מלך, זהב, כסף, פרש, רומח.
שורה שנייה: משבצת ריקה, רץ, חמש משבצות ריקות, צריח, משבצת ריקה. (הפיל אמור להיות במשבצת האמצעית בשורה השנייה.)
שורה שלישית: כל החיילים.
סדר הנחת הכלים

בשוגי ישנם שני סדרים להנחת הכלים על הלוח (בצורת ההנחה הסטנדרטית). הראשון היא אוֹוֹהאשי (大橋) והשני היא איטוֹ (伊藤), על שם שתי משפחות ששמשו כמומחים לשוגי רשמיים בתקופת אדו:
סדר הנחת הכלים > אווהאשי

מלך, זהב שמאלי, זהב ימני, כסף שמאלי, כסף ימני, סוס שמאלי, סוס ימני, רומח שמאלי, רומח ימני, רץ, צריח, חייל אמצעי, החייל משמאלו, החייל מימינו, החייל שלישי משמאל, החייל השלישי מימין, החייל השני משמאל, החייל השני מימין, החייל השמאלי, החייל הימני.
סדר הנחת הכלים > איטו

מלך, זהב שמאלי, זהב ימני, כסף שמאלי, כסף ימני, סוס שמאלי, סוס ימני, כל החיילים משמאל לימין, רומח שמאלי, רומח ימני, רץ, צריח.
קידום

ביפנית: 成り - "נארי" - הפיכה. כאשר משתמשים במילה כפועל היא נהגית 成る - "נארוּ".
כאשר כלי (למעט המלך, גנרל הזהב או כלי שכבר קודם) מגיע לשלוש השורות האחרונות (כאשר מסתכלים מזווית ראייתו של בעליו), זז בתוכן או יוצא מהן, הוא יכול לקבל קידום. אם זה חייל, רומח או סוס שמגיע לשורה האחרונה, הוא חייב לקבל קידום (אם מפילים את הסוס בצורה שתגרום לו להגיע לשורה השנייה לפני אחרונה, חוק זה מתיישם גם אז). הסימן לקידום הוא הפיכת הכלי, כשבצדו האחר כתוב עליו שמו היפני, בדרך כלל בדיו אדום ובכתב מחובר. כלי שמקבל קידום מקבל תנועה של גנרל זהב, למעט הצריח והרץ שמקבלים תנועה של מלך בנוסף לתנועה הרגילה שלהם. הכלים שמקבלים קידום נקראים בשמות שונים על-מנת להראות מה מרוויח השחקן שלוקח אותם.
| 0 | 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- | --- |






歩
|  | 角 |  |  |  |  |  | 飛 |  |
| 香 | 桂 | 銀 | 金 | 王 | 金 | 銀 | 桂 | 香 |
תנועה של צריח מקודם:
תנועה של רץ מקודם:
קידום > שינויים בכיתוב

לעיתים כתוב בצד השני של הכלי הקאנג'י 金, שפירושו זהב, בכתב מחובר. הכתב יהיה יותר מחובר ככל שדירוג הכלי נמוך יותר. בגרסה המודפסת ישנן אותיות שונות: 全 (זֶן - שלמות. אין שום קשר בין המילה הזו לבין הזרם בשם זן בבודהיזם) מייצג כסף מקודם, 今 (אִימָה-הווה) מייצג פרש מקודם, 仝 (אוֹנאגִ'י -זהה) מייצג רומח מקודם, ו-个 (צורה מופשטת של 個 - קוֹ - חלק או יחיד) מייצג חייל מקודם. בשיטה אחרת הכיתוב הוא זהה לכיתוב בצורה הלא-מקודמת, אך בעלת משיכות עט מושמטות: 全 מייצג כסף, 圭 (טאמָה - אבן ירקן המחודדת בקצה העליון) מייצגת פרש, 杏 (אַנְזוּ - מישמש או שקד מצוי) מייצג רומח ו-と מייצג חייל.
הערות:
לא קוראים לכלים לפי הכיתוב שעליהם. זהו רק קיצור בכיתוב.
ישנו קנג'י שאמור לבוא במקום אות ההיראגאנה 鍍 - と - אך הוא אינו בשימוש.
הפלה

ביפנית: 打ち - "אוּצ'י" - הכאה. כאשר משתמשים במילה כפועל היא נהגית 打つ - "אוּצוּ".
כלי שנשבה במהלך המשחק יכול להיות מוחזר על ידי שׁוֹבוֹ כשלו (של שובו) במקום הזזת כלי. פעולה זו נקראת "הפלה". ישנן מספר הגבלות להפלה:
איסור הכלי ללא מקום הליכה (行き所のない駒の禁止 - אִיקִי-טוֹקוֹרוֹ נוֹ-נאי קוֹמָה נוֹ קִינְשִׁי): אסור להפיל חייל או רומח על השורה האחרונה ואסור להפיל סוס על השורה האחרונה או אחת לפני האחרונה.
איסור שני חיילים (二歩の禁止 - ניהוֹ נוֹ קינשי): אסור להפיל חייל על אותה שורה בה נמצא חייל אחר של המפיל. (חוק זה אינו תקף אם החייל שנמצא על הטור הוא חייל מקודם.)
איסור הפלת חייל לצוּמֶה (打ち歩詰めの禁止 - אוּצ'י-הוֹ צוּמֶה נוֹ קינְשי): אסור להפיל חייל בצורה שתגרום לניצחון מיידי.
כלי שמופל באזור הקידום לא יקבל קידום כתוצאה מכך-קידום דורש תנועה.
כלי מקודם שנשבה יוחזר למשחק ללא הקידום שקיבל.
ההפלה הומצאה בשלב מאוחר בהיסטוריה של משחק השוגי, לאחר שהפיל הורד מהמשחק. הגורם להמצאת ההפלה היה מלחמה כלשהי בתקופת סנגוקו בה לאחד הצדדים, כתוצאה ממחסור במשאבים, נתנו לשבויהם לחיות אם ישנו צד ויעזרו להם (ליפנים) במלחמה.
שח ומט

כאשר כלי מאיים על המלך (פירושו שהמלך נמצא בסכנת שבייה על ידי כלי), בעליו של הכלי "גורם לשח" (מושג זה נשבה מהשחמט הרגיל, ואין הוא נקרא כך ביפנית) ליריבו. בעליו של הכלי מכריז במקרה כזה "אוֹטֶה! (王手 - יד המלך)". כאשר אין למלך דרך להימלט מהשח, זהו ניצחן לבעליו של הכלי המאיים. הוא מכריז אז "צוּמֶה! (詰め - קיצור)" או "אוֹטֶזוּמֶה! (王手詰め - קיצור יד המלך)". ניצחון מוכרז גם במקרה בו אין למפסיד שום דרך לזוז. (הכרזות אלה הן השפעה מהשחמט ואינן הכרחיות.) (איסור נתינת יתרון לכלי יריב על מלך עצמי - 自玉を相手駒の利きにさらす手の禁止 - גִ'י-גִיוֹקוּ וּוֹ אַיִיְטֶה קוֹמָה נוֹ קִיקִי נִי סַארַאסוּ טֶה נוֹ קִינְשִׁי: אסור בשוגי לעשות מהלך שיגרום לאיום על המלך.)
מצבים מיוחדים

קיימים שני מצבים מיוחדים בשוגי: חזרה (千日手 - סֶנְנִיצִ'יטֶה - ידי אלף הימים) או אי-מעבר (持将棋 -ג'ישוגי - בעלות על שוגי) (איסור חזרת אוטה מתמשך - 連続王手の千日手の禁止 - רֶנְזוֹקוּ אוֹטֶה נוֹ סֶנְנִיצִ'יטֶה נוֹ קִינְשִׁי: אסור לעשות חזרה על מלך). חזרה היא מצב בו אותם מהלכים חוזרים על עצמם ארבע פעמים. (על-מנת ששני מהלכים יחשבו זהים, המיקום והכלי המוזז חייבים להיות אותם כלים.) אי-מעבר הוא מצב בו שני המלכים הגיעו לאזורי הקידום ולאף-אחד אין סיכוי לנצח או להרוויח כלים נוספים. במקרים כאלה מחשבים נקודות: הצריח והרץ שווים שניהם חמש נקודות כל אחד, ושאר הכלים למעט המלך שווים נקודה כל אחד. שחקן בעל פחות מ-24 נקודות מפסיד. אם לשני השחקנים יש לפחות 24 נקודות, המשחק נחשב כתיקו. בטורנירים מתקדמים, במקרה של תיקו שני השחקנים משחקים משחק חוזר, כשהשחקן שבבעלותו היה המלך הלבן מקבל במקומו את השחור ולהפך (כנראה אם הגבלות זמן נמוכות יותר).
משחק נכות

בין שחקנים בעלי רמות משחק שונות משוחק לעיתים קרובות "משחק נכות" (駒落ち戦 - קוֹמַאוֹצִ'יסֶן - קרב כלים נופלים). במשחק נכות כמה מכלי השחקן בעל המלך הלבן (במשחק נכות הוא נקרא 下手 - שיטאטֶה - יד תחתונה. לבעל המלך השחור קוראים 上手 - אוּוַּאטה - יד עליונה) מוצאים מהמשחק, אך הוא המתחיל. דוגמאות לכמה סוגי נכויות נפוצים:
רומח שמאלי מורד (נכות זו נקראת "קיוֹ" - 香落ち - נפילת רומח)
רץ מורד ("קאקוּ אוֹצִ'י" - 角落ち - רץ)
צריח מורד ("הִישָׁה" - 飛車落ち - צריח)
צריח ורומח שמאלי מורדים ("הִיקיוֹ" -飛香落ち - צריח ורומח)
צריח ורץ מורדים ("נימאי" - 二枚落ち - שני שטוחים1)
צריח, רץ ושני הרומחים מורדים ("שִׁימַאי" - 四枚落ち - ארבעה)
צריח, רץ, שני הרומחים ושני הפרשים מורדים ("רוֹקוֹמאי" - 六枚落ち - שישה)
הכוונה במילה "שטוחים" היא לכלי המשחק.
הערה: משחק ללא נכויות נקרא 平手戦 - היראטֶסֶן - קרב ידיים שְלווֹת.
תיעוד משחקים

השיטה לתיעוד משחקי שוגי הומצאה על ידי ג'ורג' הודג'ס (George Hodges) בשנת 1976. היא מבוססת על שיטת תיעוד משחקי השחמט האלגברית, אך שונה ממנה מעט.
דוגמה טיפוסית היא P-8f. האות הראשונה מראה איזה כלי זז: P-חייל, L-רומח, N-פרש (הוא לא מסומן כ-K על-מנת לא לבלבל בינו לבין המלך) S-כסף, G-זהב, B-רץ, R-צריח ו-K-מלך. כלים מקודמים מסומנים על ידי + ליד האות, לדוגמה +P הוא חייל מקודם. הסימן שאחריו מייצג את סוג התנועה: - מסמל תנועה רגילה, x מסמל שבייה ו-* מסמל הפלה. לבסוף מגיע הסימון של הנקודה אליה זז הכלי. האות מסמלת את השורה אליה הוא מתקדם (השורות מסומנות מ-a עד i, לפי סדר האותיות הלטיניות, כאשר a מסמלת את השורה הראשונה של בעל המלך השחור), והמספר-את הטור (הטורים ממוספרים מ-1 עד 9, כאשר 1 מסמל את השורה השמאלית ביותר של בעל המלך השחור. ביפן האותיות מוחלפות בספרות יפניות: 一 במקום a, 二 במקום b, 三 במקום c, 四 במקום d, 五 במקום e, 六 במקום f, 七 במקום 八 ו-九 במקום i.
אם כלי מגיע למצב בו הוא יכול להתקדם, ישנו סימן המוסף בסוף סימון המהלך. אם הקידום בוצע, הסימן הוא +, ואם לא-הוא =. דוגמה: S-a7+ פירושו שכסף הגיע לנקודה a7 וקיבל קידום (אם השחור הוא זה שזז).
במקרה בו שתי אפשרויות פירוש לאותו סימון, גם המיקום המקורי של הכלי שזז מסומן. דוגמה: Gg7xg8 פירושו שהזהב שהיה קודם בנקודה g7 שבה את הכלי בנקודה g8.
טקטיקות > עצות

פתיחה טובה במיוחד היא P-f9 (שחור)\P-d1 (לבן). זה נותן את האפשרות לעשות את המהלך B-g9 (שחור)\ B-c1 (לבן). במצב זה ניתן לשבות את החייל שנמצא מול המלך ולקדם אותו (+Bxc5 שחור, +Bxg5 לבן), וכך כבר מרוויחים חייל להפלה מאוחר יותר ורץ מקודם.
בשוגי אין אפשרות לחיילים להגן אחד על השני כיוון שאין באפשרותם לנוע לצדדים או להגיע למצב בו הם עומדים אחד מאחורי השני, בניגוד לשחמט. לכן כדאי לדאוג לכך שיהיה כלי אחר שיגן עליהם.
כדאי לפעמים להקריב חיילים על-מנת להגיע למצב עדיף.
מהלך מאוד נפוץ בקרב שחקני שוגי הוא "החלפת רצים"-לקיחת הרץ היריב אך איבודו על ידי שבייתו בידי כלי יריב. במקרה כזה יש יתרון לשחקן בעל הגנה העולה באיכותה על איכות הגנת יריבו.
כדאי מאוד לשמור על הפרש והרומח. הם יכולים להיות מאוד פגיעים אם הם מוזנחים, ואם הם נשבים זה עלול להפוך ליתרון של יריבך עליך. כלים אלה יכולים לנוע בצורה מאוד מיוחדת שיכולה לגרום למלך להיות מוגבל בתנועותיו.
טקטיקות > "סגירות"

ישנן כמה שיטות (囲い-קאקוֹי-סגירה, בדרך כלל מוספת לשם שיטת ההנחה ונהגית גאקוֹי) למקם את הכלים אחרי תחילת המשחק על-מנת להשיג יתרונות שונים. הנפוצה מביניהן היא קין-יאגוּרָה (金矢倉 - בית-חרושת לחיצים מוזהב) (הכלים מסודרים משמאל לימין):
שורה ראשונה: רומח, פרש, חמש משבצות ריקות, פרש, רומח.
שורה שנייה: משבצת ריקה, מלך, זהב, רץ, משבצץ ריקה, כסף, משבצת ריקה, צריח, משבצת ריקה.
שורה שלישית: שני חיילים, זהב, כסף, משבצת ריקה, שני חיילים, משבצת ריקה, חייל.
שורה רביעית: שתי משבצות ריקות, שלושה חיילים, ארבע משבצות ריקות.
שורה חמישית: משבצת ריקה, חייל יריב (אם גם היריב מניח את חייליו בצורה זו), חמש משבצות ריקות, חייל, משבצת ריקה.
(מיקומו של הפיל אינו ידוע. יכול להיות שהפיל הורד מהמשחק אחרי המצאת שיטת מיקום זו.)
שיטות אחרות הן ה"גין-יאגורה" (銀矢倉 - בית-חרושת לחיצים מוכסף) ו"קאני" (蟹 או 蠏 - סרטן).
דירוג השחקנים

שחקנים מדורגים מ"קיוּ 15" (מתחיל) (קיוּ - 級 - פירושו רמה או דרגה) ועד "קיו 1", ואחר כך מ"דאן 1" (דאן - 段 - פירושו מחלקה) עד "דאן 6", באותה דרך כמו בקאראטה. לשחקנים מומחים יש דירוג משלהם, בו דאן 4 למתחילים שווה לקיו 6. מקצוענים מדירוגים מדאן 4 ומעלה.
דירוג השחקנים > תארים בשוגי

ביפן, ישנם 200 שחקנים מקצוענים וחברים באיגוד השוגי הלאומי היפני משחקים אחד נגד השני על שבעה תארים, מהגבוה לנמוך:
רִיוּוּאוֹ (竜王 או 龍王 - מלך הדרקונים, על-שם הכלי), תואר שנוצר בשנת 1988 כתואר הגבוה ביותר;
מֵייגִ'ין (名人 - אדם בעל מוניטין), התואר הראשון שהומצא, ומאז 1937 הוא תואר שנתי (כלומר, התחרויות עליו נעשות כל שנה);
קִיסֵיי (棋聖 - משחק קדוש), תואר שנוצר בשנת 1962 כתואר דו-שנתי, ומאז 1995 הוא חד-שנתי;
אוֹאִי (王位 - דרגת המלך), נוצר בשנת 1960;
אוֹזָה (王座 - כיסא מלכות), נוצר בשנת 1953, אך אושר רשמית רק בשנת 1983;
קִיאוֹ (棋王 - מלך המשחק), נוצר רשמית בשנת 1974;
אוֹשוֹ (王将 - גנרל מלכותי), נוצר רשמית בשנת 1950.
איאו (叡王 - מלך החכמה), נוצר בשנת 2015, ואושר רשמית בשנת 2017.
מלבד תארים אלה, לכל תואר ישנו תואר נפרד של תקופת חיים, שניתן למחזיקי התואר למשך חמש שנים לפחות.
דירוג השחקנים > מחזיקי התארים

ריוואו - מאסיוקי טויושימה, אשר זכה בתואר ב-2019 כנגד אקיהיטו הירוסא.
מייג'ין - מאסיוקי טויושימה, אשר זכה בתואר ב-2019 כנגד אמהיקו סאטו.
קיסיי - אקירה וואטנאבה, אשר זכה בתואר ב-2019 כנגד מאסיוקי טויושימה.
אואי - קאזוקי קימורה, אשר זכה בתואר בשנת 2019 כנגד מאסיוקי טויושימה.
אוזה - טאקויה נאגסה, אשר זכה בתואר ב-2019 כנגד שינטארו סייטו.
קיאו - אקירה וואטנאבה, אשר זכה בתואר ב-2012 כנגד מאסטאקה גודה.
אושו - אקירה וואטנאבה, אשר זכה בתואר ב-2019 כנגד טואהיאקי קובו.
איאו - טאקויה נאגסה, אשר זכה בתואר ב-2018 כנגד טייצ'י טאקמי.
דירוג השחקנים > מחזיקי התארים > מחזיקי תוארי עבר

בעבר, תואר המייג'ין היה תואר שניתן לאדם אחד בכל דור. מחזיק התואר הראשון היה סוֹקֵיי אוֹוֹהַאשִׁי, האדם שהקים את בית-הספר הראשון לשוגי וניסח את חוקי השוגי המודרניים. אחריו קיבלו 14 אנשים את התואר מייג'ין, ועוד שניים, נַאקַאהַארָה מַאקוֹטוֹ וטַאנִיגַאוָּה קוֹגִ'י, יקבלו אותו אחרי פרישתם. (נאקאהארה יקבל את תואר מייג'ין תקופת החיים ה-16, וטאניגאוה יקבל את ה-17.)
דירוג השחקנים > תוארי נשים

התארים לנשים בשוגי הם נפרדים. אלה הם כולם, מהגבוה לנמוך:
ג'וֹ-רִיוּוּ מייג'ין-אִי (女流名人位 - דרגת מייג'ין לשיטת נשים), הפועל מאז 1975;
ג'ו-ריו אושו|" " אושו (女流王将 - אושו " "), הפועל מאז 1978;
ג'ו-ריו אואי|" " אואי (女流王位 - אואי " "), הפועל מאז 1990;
קוּרַאשִׁיקִי טוֹקָה (倉敷藤花), הנקרא על-שם העיר קוראשיקי ופועל מאז 1993;
אלופת האי קָה (鹿島杯 - קָה-גִ'ימָה-הַאִי), הפועל מאז 1996;
"אלופת (הטורניר) הפתוח לנשים" (レディースオープン, ליידיס אופן טורנאמנט), הפועל מאז 1987.
דירוג השחקנים > תוארי נשים > מחזיקות תוארי נשים

המחזיקה הראשונה בתואר ג'ו-ריוו מייג'ין-אי הייתה טַאקוֹשִׁימָה אַקִיקוֹ, בו החזיקה למשך שלוש שנים, אחריהן הפסידה אותו ליַאמַאשִׁיטָה קַאזוּקוֹ, שהחזיקה בתואר למשך ארבע שנים, אחריהן הפסידה אותו חזרה לטאקושימה. יאמאשיטה לא הצליחה לזכות בתואר מחדש עדיין. כיום מחזיקה בו יַאוּצִ'י רִיאֶקוֹ, שזכתה בו בפעם הראשונה.
מושגים בשוגי

ישנם ביטויים שונים לתיאור כלים, מצבים וכו'. זוהי רשימה חלקית:
מושגים בשוגי > צורת משחק

"אַמַה" (アマ, מלשון amateur) \ "פּוּרוֹ" (プロ, מלשון professional)
"שוגי של הצבעה מהירה" (早指し将棋 - הַאיַאסַאשִׁי-שוֹגִי): משחק מהיר
"רוח המשחק" (棋風 - קִיפוּוּ): סגנון המשחק
מושגים בשוגי > אומנים

"חריטת כלי" (駒銘 - קוֹמָה-מֵיי): חריטת שם האומן על הצד של הכלי
"הדבר האמיתי" (本場物 - הוֹנְבַּאמוֹנוֹ): עץ קַאיָה (榧, שם לטיני: Torreya nucifera) ממחוז מיאזקי
"כלֵי בַּאנְטַארוֹ" (バンタロ駒 - בַּאנְטַארוֹ-קוֹמָה): כלים עליהם השם כתוב במברשת (נחותים)
מושגים בשוגי > כלים

"כלים גדולים" (大駒 - אוֹוֹקוֹמָה): רץ וצריח בשוגי \ "כלים קטנים" (小駒 - קוֹגוֹמָה): כל כלי למעט המלך, הזהבים והכלים הגדולים
"כלי-יד" (手駒 - טֶה-גוֹמָה)\"כלי בעלות" (持ち駒\持駒 - מוֹצִ'י-גוֹמָה): כלים לכודים הניתנים להפלה \ "כלי לוח" (盤駒 - בַּאן-גוֹמָה)\"כלי הנחה" (置き駒\置駒 - אוֹקִי-גוֹמָה): כלים הנמצאים על הלוח
"כלים מעופפים" (跳び駒\跳駒 - טוֹבִּי-גוֹמָה): כלים בעלי טווח ארוך (רץ, צריח, רומח ופרש)
תקריב על כלי השוגי. משמאל לימין, למעלה: +R, R, K (לבן), K (שחור), B, +B; למטה: +L, L, +S, S, G, N, +N, p, +p.
המלך
הצריח
הרץ
גנרל הזהב
גנרל הכסף
הפרש
הרומח
החייל
מיקום הכלים
אווהאשי (משמאל) ואיטו (מימין)
צריח מקודם
רץ מקודם
שיטת קין-יאגורה
שולה אינגרמן

| --- | --- |

 לידה:  5 במאי 1917 פוניבז', ליטא 
 פטירה:  28 באוגוסט 2016 (בגיל 99) תל אביב-יפו, ישראל 
 מדינה:  ישראל, ליטא 
 מקום קבורה:  ישראל
 מקום מגורים:  ליטא, ישראל
 כינויים נוספים:  שולמית הלפרין
 ידועה בשל:  אשת מודיעין ישראלית, כלת פרס ביטחון ישראל
 תקופת הפעילות:  1945–1982 (כ־37 שנים)
 בן זוג:  יעקב אינגרמן
 פרסים והוקרה:  פרס ביטחון ישראל (1961) 
 
שולה (שולמית) אינגרמן (5 במאי 1917 – 28 באוגוסט 2016) הייתה מומחית בפענוח כתבי-סתר ביחידת המודיעין ש"י (לימים 8200) וכלת פרס ביטחון ישראל.
ביוגרפיה

נולדה למשפחה ליטאית מפוניבז'. הוריה הם הרב מרדכי הלפרין וחוה-חיינה לבית שיינזון. לזוג נולדו שש בנות ובן אחד. שולמית הייתה הבת השלישית.
המשפחה עלתה לארץ בכ"ב חשוון תרפ"ג (1922). לאחר זמן קצר השתקעה בהרצליה. שולמית סיימה את המחזור הראשון של בית הספר היסודי ויצמן ואת לימודי התיכון בגימנסיה "הרצליה".
היא התגייסה להגנה ושירתה כאלחוטנית ביחידת הקשר "הגדעונים". שם נתגלה כשרונה בפענוח מסרים מוצפנים, כאשר תוך כדי רישום האותות המוצפנים הייתה רושמת בצדם כבר את פענוחם.
אחרי מלחמת השחרור החלה לעבוד כאזרחית עובדת צה"ל בפענוח כתבי-סתר. במשך שנים עמדה בראש מדור שבירת צפנים.
בשנת 1961 קיבלה את פרס ביטחון ישראל ביחד עם צוות המונה שמונה חברים, בו הייתה האישה היחידה.
יצאה לגמלאות בשנת 1982.
היא נפטרה ב-28 באוגוסט 2016 בגיל 99, והובאה למנוחות בבית העלמין בקיבוץ עינת.
חיים אישיים

בעלה היה יעקב אינגרמן, אותו הכירה ביחידה בה עבדה, ויחד עמו זכתה בשנת 1961 בפרס ביטחון ישראל. בתה היא ענת מטר, ונכדה הוא חגי מטר.
גלריה

שולמית ואחותה מרים בפרדס של המשפחה בהרצליה
שבט שיינזון – משפחת אמה של שולה
פרס ביטחון ישראל 1961
הערות שוליים

↑  הוענקו פרסי בטחון ישראל, באתר מעריב, ‏12/5/1961
↑  רשימת 'הגדעונים' לדורותיהם
↑  הוענקו פרסי ביטחון ישראל, מעריב, 12 במאי 1961, עמוד 2
קספר לויאס

| --- | --- |
אין תמונה חופשית
 לידה:  13 בפברואר 1860 זאגר, ליטא 
 פטירה:  18 בפברואר 1934 (בגיל 74) ניוארק, ארצות הברית 
 ענף מדעי:  בלשנות 
 מקום קבורה:  Congregation B'Nai Jeshurun Cemetery 
 מקום לימודים:  אוניברסיטת קולומביה  אוניברסיטת ג'ונס הופקינס 
 מוסדות:  היברו יוניון קולג' 
 
קספר לויאס (ליטאית: Caspar Levias; 13 בפברואר 1860 –  18 בפברואר 1934) חוקר הלשון העברית והארמית.
קורות חיים

נולד בזאגר שבליטא. קיבל בנעוריו חינוך מסורתי וכן ספג אהבה לשפה העברית וספרותה. בשנת 1882 הגיע לארצות הברית  ולמד בלשנות של השפות השמיות באוניברסיטת קולומביה בניו יורק ובאוניברסיטת ג'ונס הופקינס בבולטימור. לימד בהיברו יוניון קולג' בסינסינטי, ומשם התפטר (כמו יהודה לייב מאגנס ואחרים), עקב עמדותיו הציוניות להן התנגד בחריפות ראש המוסד. מאז לימד בניו יורק וניוארק במוסדות חינוך שונים ושקד על הוצאת כתביו. ערך ביחד עם אחרים את כתב העת העברי "הדרור", ופעל למען השימוש בשפה העברית המודרנית.
כתביו

לויאס כתב מאמרים וספרים בחקר הלשון העברית והארמית. הוא תכנן להוציא את כל אוצרות הלשון העברית בצורת מילון, ומתוך זה הספיק להוציא שתי חוברות בלבד. ספריו בנושא הדקדוק של התלמוד הבבלי והירושלמי מהווים עד היום את הבסיס המחקרי בתחום זה. בהקדמתו לספרו דקדוק הלשון הבבלית הוא כותב "את הספר הזה כתבתי בעברית לבקשת משוררנו ח.נ. ביאליק".
חיבורו  "לשון הרפואה" היה בידיו של ביאליק שהשתדל להוציאו לאור ולא עלה בידו.
ספריו בעברית

אוצר חכמת הלשון, לייפציג, 1914-1915 (2 חוברות, עם הערכים א - דחיק)
דקדוק ארמית בבלית, מוסד לזיכרון אלכסנדר קאהוט, ניו יורק, תר"צ (הוצאת צילום נוספת בהוצאת מקור, ירושלים תשל"ב)
דקדוק הארמית הגלילית לשפת התלמוד הירושלמי והמדרשים, בית המדרש לרבנים באמריקה, ירושלים, תשמ"ו
לקריאה נוספת

גצל קרסל, לקסיקון הספרות העברית בדורות האחרונים, ספרית פועלים, מרחביה, כרך ב', תשכ"ז עמ' 191
אנציקלופדיה יודאיקה, כרך 11, בערכו
שפות מלאיו-פולינזיות

| --- | --- |
 קבוצה אתנית:  עמים אוסטרונזיים
 תפוצה גאוגרפית:  דרום מזרח אסיה, מזרח אסיה, האוקיינוס השקט, מדגסקר
 סיווג שפה:  אוסטרונזיתשפות מלאיו-פולינזיות
 מזהים
 קוד גלוטולוג:  mala1545
 מפת תפוצה
 
 השפות המלאיו-פולינזיות
 
השפות המלאיו-פולינזיות הן ענף של משפחת השפות האוסטרונזיות. ענף זה כולל כ-385.5 מיליון דוברים. דוברי השפות המלאיו-פולינזיות הם עמים אוסטרונזים, מחוץ לטאיוואן, במדינות האיים של דרום-מזרח אסיה והאוקיינוס השקט. מספר קטן של דוברים נמצאים ביבשת אסיה באזורים הסמוכים לחצי האי המלאי, קמבודיה, וייטנאם והאי הסיני האינאן. יוצאת דופן במשפחה זו היא המלגשית השפה הרשמית של מדגסקר הנמצאת באפריקה.
ישנן למעלה מ-1,000 שפות במשפחה זו וכל השפות האוסטרונזיות העיקריות והרשמיות שייכות לתת-קבוצה זו. עם השפות שבהן יש למעלה מחמישה מיליון דוברים נמצאות: אינדונזית, ג'אווה, סונדנית, טאגאלוג, מלגשית, מלאית, סבואנו, מדורסית, אילוקנו, היליגנון ומיננגקבאו. כמו כן, לחלק מהן יש מעמד של שפה רשמית למשל: טונגנית, סמואית, מאורית, גילברטית, פיג'ית, הוואית, פלאואית וצ'מורו.
בחלק מהשפות המלאיו-פולינזיות ניכרת השפעה של סנסקריט וערבית, זאת בשל העובדה שבאזורים הללו התבססו דתות הבודהיזם וההינדואיזם ובהמשך גם האסלאם.
את השם "מלאיו-פולינזיות" טבע לראשונה הבלשן הגרמני פרנץ בופ בשנת 1841 (גרמנית: malayisch-polynesisch). השימוש הנוכחי במינוח "מלאיו-פולינזיות" כולל את כל השפות האוסטרונזיות מחוץ לטייוואן והוא החל בשנות ה-70 ומאז הפך למינוח הרשמי למחקרים העוסקים בשפות העמים האוסטרונזים.
הערות שוליים

↑  Ross, Malcolm (June 1996). "On the Origin of the Term 'Malayo-Polynesian'". Oceanic Linguistics. 35 (1): 143–145.
↑  Blust, Robert (2013). The Austronesian Languages (revised ed.). Australian National University. hdl:1885/10191. ISBN 978-1-922185-07-5.
בוב פרגוסון

רוברט ווטסון פרגוסון (באנגלית: Robert Watson Ferguson; נולד ב-23 בפברואר 1965) הוא משפטן ופוליטיקאי אמריקאי המכהן כמושל ה־24 של מדינת וושינגטון. בין השנים 2025-2013 כיהן כתובע הכללי של וושינגטון. טרם היבחרו לתפקיד היה חבר מועצת מחוז קינג בשנים 2004–2013, ובחמש השנים האחרונות לכהונתו היה יושב ראש המועצה. בבחירות 2024 התמודד לתפקיד מושל וושינגטון וניצח את יריבו הרפובליקני דייב רייקרט עם 56% מהקולות.
ביוגרפיה > תחילת דרכו

פרגוסון נולד בסיאטל ב-1965, בנם של מורי ובטי (האוסמן) פרגוסון. הוא דור רביעי לבני מדינת וושינגטון; סבו וסבתו שלו התיישבו על גדות נהר הסקאג'יט (Skagit River) במאה ה-19, ליד היישוב מרבלמאוט דהיום. בשנת 1983 השלים את לימודיו התיכוניים בתיכון בישופ בלאנשט, ולאחר מכן החל ללמוד באוניברסיטת וושינגטון, שם נבחר לנשיא התאחדות הסטונדטים. לאחר הקולג' הצטרף פרגוסון לחיל המתנדבים הישועי בצפון-מערב ארצות הברית וניהל משרד שירות חירום במשך שנה.
לפרגוסון תואר שני במשפטים מבית הספר למשפטים באוניברסיטת ניו יורק. במהלך לימודי המשפטים שלו קיבל מענק למתן סיוע משפטי לשבט היאקי בגוואדלופה שבאריזונה. פרגוסון התגורר בגוואדלופה במשך זמן מה וסייע לחברי הקהילה במגוון רחב של סוגיות משפטיות.
ביוגרפיה > קריירה משפטית

לאחר שהשלים את לימודי המשפטים, החל פרגוסון את הקריירה המשפטית שלו בספוקיין, שם שימש כעוזר משפטי של השופט ויליאם פרמינג נילסן, נשיא בית המשפט המחוזי הפדרלי במחוז מזרח וושינגטון. לאחר מכן הוא התמחה במשרדו של השופט מיירון ה. ברייט מבית המשפט הפדרלי השמיני לערעורים של ארצות הברית, אשר מונה לכס השיפוט עוד בימי לינדון ג'ונסון.
בתום התמחותו שב פרגוסון לסיאטל והצטרף ל"פרסטון גייטס אנד אליס" (בהווה "K&L Gates") כליטיגטור, משרד עורכי דין העובד בשיתוף פעולה עם מערך התביעה המדינתית, שם ייצג יחידים, עסקים, ממשלות מקומיות ותאגידים בוושינגטון. כעורך דין עבד פרגוסון עם הצוות המשפטי שהגן על משלמי המיסים מלשלם על חריגות בעלויות הקשורות לבניית האצטדיון "T-Mobile Park". הוא גם נמנה בין חברי הצוות המשפטי שערער בהצלחה על החוקתיות של יוזמותיו של פעיל האנטי-מס טים איימן.
פרגוסון עבד על תיקים הקשורים לפיראטיות תוכנה ותבע בהצלחה ארגונים שגנבו קניין רוחני מחברות בוושינגטון. פרגוסון הוסיף לתרום מאות שעות של ייעוץ משפטי ללא תשלום עבור מוסדות ללא כוונת רווח. לדוגמה, הוא התנדב כיועץ המשפטי של קרן הגן הבוטני של קרוקברג בסיוע להפיכת גן בגודל שישה דונם לפארק ציבורי בקו החוף. לאחר ארבע שנים בפרסטון גייטס אנד אליס החליט פרגוסון לרוץ למועצת מחוז קינג.
ביוגרפיה > מועצת מחוז קינג

פרגוסון נבחר לראשונה למועצת מחוז קינג בשנת 2003 אחרי שניצח את סינתיה סאליבן, חברת מועצת המחוז הוותיקה מזה 20 שנה. פרגוסון הצליח לגבור על סאליבן בכ-500 קולות. המועצה נבחרה באותם ימים על בסיס מפלגתי. פרגוסון לא ניצב בפני יריב רפובליקני בחירות הכלליות במעוז דמוקרטי מובהק שכזה. במהלך מסע הבחירות שלו נגד סאליבן, פורסם כי הקיש על 22,000 דלתות במחוז. בבחירות 2005 חל צמצום בכמות מושבי המועצה, וחלוקה מחדש של המושבים העמידה את פרגוסון באותו מחוז עם עמיתתו הדמוקרטית למועצה קרולין אדמונדס. בבחירות מקדימות שנערכו בין השניים ניצח פרגוסון את אדמונדס, ובבחירות הכלליות גבר על יריבו הרפובליקני סטיבן פיאט עם כ-74% מקולות הבוחרים.
לפני שנבחר לתובע הכללי ייצג פרגוסון את מחוז הבחירה הראשון במועצת המחוז, הכולל את צפון-מזרח סיאטל ואת הערים שורליין, לייק פורסט פארק, קנמור, בות'ל וקירקלנד. במהלך כהונתו היה יושב ראש הוועדות האזוריות למדיניות ולמשפט אזורי ולשירותי האנוש והמשפט ופעמיים כיו"ר ועדת החוק והמשפט של המועצה. כאשר משרד ההנהלה של מחוז קינג הציע להוציא 6.8 מיליון דולר אמריקני עבור ריהוט חדש לבניין המשרדים החדש של המחוז, פרגוסון שכנע את חברי המועצה לרכוש במקום זאת רהיטים משומשים, וחסך למשלמי המיסים יותר ממיליון דולר.
פרגוסון הוביל את המאמץ לגייס 50 מיליון דולר מדי שנה כדי לסייע לאלו הסובלים ממחלות נפש ותלות כימית. הוא פעל לגיוס 5 מיליון דולר לשם מימון ציבורי של מרפאות בריאות ציבוריות בנורת'גייט ובבות'ל שהיו נתונות לאיומי סגירה. הוא דחף לפיקוח אזרחי על משרד השריף של מחוז קינג, ובשנת 2006 הוביל את היוזמה ליצירת פיקוח קבוע במשרד השריף. הוא נתן את חסותו ל"חוק שימור שטחים פתוחים", המגן על 100 אלף דונם של שטחים פתוחים ציבוריים במחוז. פרגוסון ניסח חקיקה המונעת ממחוז קינג לעשות עסקים עם חברות הידועות כמפרות סדרתיות של חוקי הלנת שכר מדינתיים.
ב-24 בנובמבר 2009 החל לכהן כיושב ראש מועצת המחוז, תפקיד שמילא עד שנבחר לתובע הכללי של וושינגטון.